47 
Slags Yngelpleje, idet Ungerne udvikles i Kapsler inde i Moder¬ 
dyrets Rør. Dette forklarer, at den kan findes i så enormt Antal, 
idet altså de unge Individer ikke fører noget pelagisk Liv, men 
strax, når de kommer frem, er på den Bund, der passer dem, og 
de kan da strax tage fat på Dannelsen af deres Bolig; de løber 
ikke den Fare at gå til Grunde, fordi de ikke er kommet på rette 
Plads, når de skal begynde deres selvstændige Liv, således som 
det i så høj Grad er Tilfældet med Dyr, der har et pelagisk Larve¬ 
stadium. På Grund af, at Rørene sidder så overordentlig tæt, får 
denne Art en stor Betydning som dyndbindende Faktor, vist¬ 
nok mindst ligeså stor som Corophium. 
Ifølge Wesenberg-Lund er Hjærtemuslingen, Cardium edule 
L. næst Sandormen den i Arenicola-Bæ\tQt hyppigst forekommende 
større Form. Det beskrives, hvorledes man, når man går henover 
Vaden, allevegne ser små Vandstråler sprøjte 3—4 cm til Vejrs. 
Disse fremkaldes af Cardium , idet den trækker sine Ånderør sam¬ 
men. Står man stille nogle Øjeblikke, kan man — om det er 
stille, og der ellers er Vand nok over Vaden — se dens to Åb¬ 
ninger komme tilsyne, ganske tæt ved hinanden. Dette er ganske 
rigtigt; men man får ikke herved en klar Forestilling om, i hvil¬ 
ken Mængde de forekommer her; for at få det må man grave 
op i Bunden. Det viser sig da, at de er overordentlig talrige, 
ligger så tæt, at de ofte rører ved hinanden; jeg har talt ca. 
800— 1000 pr. □ M. Den er altså langt talrigere end Sand¬ 
ormen, der højst kan findes i et Antal af ca. 40 pr. □ M., i Reg¬ 
len kun ca. 20—30. — Overfladisk set gør denne — på Grund 
af de store Excrementhobe og Tragtene — Indtryk af at udgøre 
den væsentligste Del af Vadens Fauna, men det er altså fejlagtigt. 
Og selv med Hensyn til Excrementerne viser Cardium sig ved 
nærmere Eftersyn også næsten at kunne stå Mål med Arenicola. 
Hvor der er Vand nok over Vaden til, at der kan dannes Bølge¬ 
slagslinier, ser man Mellemrummene mellem disse opfyldt af små, 
sorte Korn — de ligger i sådanne Masser, at de absolut må have 
Betydning for Bunddannelsen — og det ikke som Arenicola på 
negativ Vis, således som Wesenberg-Lund så klart har frem- 
Resten tjener til Næring for disse Larver, der er tykke, opsvulmede og 
ude af Stand til at svømme. De bliver i Kapslerne, indtil de har nået 
den fulde Skikkelse, så det fritsvømmende Stadium mangler fuldstændig. 
